Efectes de la prohibició de la pesca esportiva 
sobre Pestructura poblacional de l'anfós 
(Epinephelus marginatus Lowe, 1834. Pisces, 
Serranidae) en el Parc Nacional de Cabrera 


Josep COLL, Antoni GARCIA-RUBIES, Joan MORANTA, 
Sergio STEFANNI i Beatriz MORALES-NIN 





SOCIETAT D'HISTÓRIA 
NATURAL DE LES BALEARS 


Coll, J., Garcia-Rubies, A., Moranta, J., Stefanni, S. i Morales-Nin, B. 1999. 
Efectes de la prohibició de la pesca esportiva sobre l'estructura poblacional de 
l'anfós (Epinephelus marginatus Lowe, 1834. Pisces, Serranidae) en el Parc 
Nacional de Cabrera. Boll. Soc. Hist. Nat. Balears, 42: 125-138. ISSN 0212- 
260X. Palma de Mallorca. 


L'objectiu d'aquest estudi ha estat mesurar les variacions en l'estructura 
poblacional d'Epinephelus marginatus al Parc Nacional de Cabrera, després de 
la prohibició de les activitats pesqueres recreatives el 1991. Els mostretjos es 
van desenvolupar mitjançant censos visuals a dues fondàries (5-10 i 20-25 m) 
dins l'àrea protegida i a la localitat de Calvià, SW de Mallorca, on la pesca no 
està prohibida, en els estius de 1993 i 1994. A l'estiu de 1995 es van tornar 
mostretjar els llocs superficials. Les comparacions per a la densitat de peixos 
als llocs superficials resultaren en unes mitjanes significativament superiors a 
Cabrera. Les variacions relatives a la fondària s'observaren només a Calvià, on 
els llocs pregons van tenir sempre densitats mitjanes superiors. L'estructura 
poblacional va mostrar una distribució de frequències de talla més ample a 
Cabrera, on els anfosos grossos van ser sempre més abundants, la qual cosa 
repercuti en la biomassa mitjana, que fou significativament superior respecte 
Calvià a qualsevol fondària. Durant el 1995 no es va censar cap individu d'E. 
marginatus a Calvià. Per contra, dins el Parc Nacional la densitat mitjana va 
romandre constant des de 1993 fins 1995, mentre que la distribució de 
freqüéncies de talla es va desplaçar cap a classes de talla més grosses, resultant 
en un increment significatiu de la biomassa mitjana. El conjunt d'aquests 
resultats mostra un increment de la supervivència dels anfosos recent assentats 
dins l'àrea marina protegida, principalment a poca fondària, i revelen l'anomenat 
"efecte refugi" de la reserva marina per a individus grans amb una edat superior 
al propi estatus de protecció. 

Paraules clau: àrees marines protegides, Epinephelus marginatus, pesca 
esportiva. 


SPORT-FISHING PROHIBITION EFFECTS ON THE POPULATION 
STRUCTURE OF EPINEPHELUS MARGINATUS (LOWE, 1834) (PISCES, 
SERRANIDAE) IN THE CABRERA ARCHIPELAGO NATIONAL PARK 
(MALLORCA, W. MEDITERRANEAN). The aim of this study is to assess 
variations in population structure of Epinephelus marginatus in the National 

Park of Cabrera, after prohibition of sport fishing activities since 1991. Visual 
census surveys were carried out at two depths (5-10 m and 20-25 m) during 
summers 1993 and 1994 inside the protected area and in the near locality 
Calvia, SW Mallorca, where fishing is not prohibited. Data for the shallow sites 
were also collected in summer 1995. Comparisons of fish density at shallow 
sites between either areas showed significant higher means for Cabrera. 
Variations related to depth were only observed in Calvia, where deep sites had 
always greater mean densities. The population structure showed a wider size 
frequency distribution in Cabrera where large’ groupers were always more 
abundant and consequently, mean biomass was significantly greater than in 
Calvià at any depth. During 1995 E. marginatus was absent in Calvia. In 
contrast, inside the National Park the mean density remained constant from 1993 
to 1995 while the size frequency distribution displaced towards larger size 
classes resulting in a significant increase of mean biomass. Results show an 
increased survivorship of newly settled groupers inside the protected area mainly 
at shallow depths and they reveal the so-called “refuge effect” of the marine 
reserve for large individuals which can be older than the protection status itself. 
Keywords: marine protected areas, Epinephelus marginatus, sport-fishing. 

Introducció 


La creació del Parc Nacional de Cabre- 
ra a l'abril de 1991 suposà la prohibició de la 
pesca esportiva i la de ròssec, mitjançant un 
pla provisional de gestió (B.O.E., 103, 30-IV- 
91 i B.O.E., 195, 15-VIII-91). Les aigües 
litorals de Cabrera, havien estat tradicional- 
ment un lloc de pesca cobdiciat pel sector 
esportiu i professional. Els efectes de la 
intensitat pesquera que es realitzava a Cabre- 
ra, prèviament a la declaració del Parc, es van 
posar de manifest a l'informe del CSIC 
(Camp et al., 1986), i a l'estudi de Garcia- 
Rubies (1993), on es va fer palès l'escassesa 
de certes espècies de peixos vulnerables. 

Amb l'objecte de mesurar els canvis 
que podien produir-se a les comunitats de 
peixos litorals després de la declaració del 
Parc, es van desenvolupar diversos projectes 
de seguiment a l'interior i a l'exterior del 
Parc (costa de Calvià) els anys 1993, 1994 i 


1995. Aquests seguiments es centraren, per 
una banda, sobre espècies d'interès pesquer 
(Coll et al., 1995, Moranta et al., 1995) i, per 
altra, sobre el conjunt de la comunitat de 
peixos (Moranta et al., 1997; Refiones et al., 
1997). 

Estudis poblacionals desenvolupats a 
altres àrees marines protegides havien 
demostrat que els serrànids i, especialment, 
les diferents espècies d'anfosos, eren molt 
bons indicadors del grau d'explotació a un 
lloc determinat (Goeden, 1979: Craick, 1981; 
Bohnsack, 1987; Polunin i Roberts, 1993; 
Russ i Alcala, 1996). L'anfós, Epinephelus 
marginatus (Lowe, 1834), és l'espècie més 
comuna dins el conjunt de grans serrànids a 
la mar Mediterrània. El seu alt valor 
gastronòmic i comercial han determinat que 
històricament fora una espècie emblemàtica 
per al pescador litoral i, per tant, amb molta 

pressió d'explotació, si bé l'expansió de la 
pesca submarina a partir dels anys 50 suposà 
un medi d'extracció molt més efectiu que el 
que produien les arts de pesca tradicionals. 
Les característiques biològiques de 
l'anfós, amb una baixa taxa de creixement, 
elevada edat de maduresa sexual i llarga vida 
(Bouain i Siau, 1991, Chauvet, 1988, 1991), 
conjuntament a condicionants biogeogràfiques 
i etològiques en la seva reproducció, accen- 
tuaren la minva de les poblacions a la bassa 
nord-occidental de la Mediterrània (Zabala el 
al., 1997). A les Balears, on aquesta espècie 
mostra un reclutament regular, i és prou co- 
muna a les comunitats de peixos sotmeses a 
explotació (Moranta et al., 1997), la pressió 
pesquera s'ha reflectit en la manca 





d'individus adults (Garcia-Rubies, 1993, Coll 
et al., 1995). 

En el present estudi es pretén demostrar 
la importància de la prohibició de la pesca 
esportiva, i especialment la pesca submarina, 
en la recuperació de la població d'anfosos a 
l'Arxipèlag de Cabrera. Els objectius concrets 
han estat mesurar les diferències de densitat, 
distribucions de talles i biomasses entre l'àrea 
protegida i una zona control oberta a la pes- 
ca, així com les diferències entre fondàries i 
anys de protecció, mesures que han estat 
importants en la determinació de l'efecte re- 
serva" a altres indrets (Garcia-Rubies i 
Zabala, 1990, Harmelin et al., 1995, VVantiez 
et al., 1997). 


Arxipèlag 


De Cabrera 


Fig. 1. Situació de l'Arxipèlag de Cabrera i de la Costa de Calvià al sud de l'illa de Mallorca, 
Mediterrània Occidental. Localització dels llocs de mostreig. 
Fig. 1. Situation of the Cabrera Archipelago and Calvià Coast in the south of Majorca. Situation of the 


sampling sites. 

Material i mètodes 


Els censos d'E. marginatus es van 
desenvolupar mitjançant la tècnica dels re- 
comptes visuals en escafandre autònom 
(Harmelin-Vivien et al., 1985) dins el Parc 
Nacional de Cabrera i a una zona control si- 
tuada a la Costa de Calvià (SW de Mallorca) 
en els mesos de juliol i agost de 1993, 1994 
i 1995. 


Les àrees d'estudi i llurs 
característiques ambientals 


L'Arxipèlag de Cabrera està situat a 10 
milles al sud del cap més meridional de 
Mallorca (Fig. 1), allunyat de nuclis urbans, 
per la qual cosa es tracta d'una de les àrees 
que es troben en millor estat de conservació 
de les Balears. Malgrat el bon estat de 
conservació de moltes comunitats bentòniques 
marines, l'esforç de pesca esportiva i 
professional era molt intens prèviament a la 
declaració del Parc (Garcia-Rubies, 1993). 

A l'abril de 1991, com a conseqüència 
d'un Pla de Gestió Provisional, es prohibí la 
pesca d'arrossegament i la pesca esportiva a 
Cabrera, mentre que la flota d'arts menors 
continuà la seva activitat a tot el Parc. Aquest 
Pla provisional va estar en vigor fins a l'estiu 
de 1995, quan es crearen sis àrees de reserva 
integral. Així, entre l'any 1991 i el mostreig 
de 1995, les àrees estudiades a Cabrera van 
estar sotmeses a la pressió de la pesca d'arts 
menors, especialment amb ormetjos com el 
tresmall, la xarxa prima, els palangres i les 
morunes. 

La costa de Calvià és una de les més 
urbanitzades de Mallorca, amb diversos ports 
esportius al seu litoral. No obstant això, les 
zones de |’ Illa des Malgrat i l'Illa del Toro- 
Cala de s'Art (Fig. 1), triades per a l'estudi, 
són de les que es troben en millor estat de 
conservació (Reviriego er al., 1996). Aquestes 
zones estan obertes a la pesca professional i 
esportiva. La pesca submarina, el volantí, la 
canya des de terra, el currica, el tresmall i la 


moruna són les modalitats de pesca més 
comuns. 

Tant a Cabrera com a Calvià es triaren 
llocs de mostreig amb fons de roca, de tal 
manera que foren el més semblants possible. 
Donada l'alta heterogeneitat de condicions 
que es donen en els fons rocosos mediter- 
ranis, es va fer un esforç important en 
controlar tots els factors que directa o indirec- 
tament podien afectar la densitat dels anfosos 
i, per tant, que s'haurien de tenir en compte 
en el tractament de les dades. 

Així, es van triar llocs a la mateixa 
fondària dins i fora del Parc. A l'estiu de 
1993 s'estudiaren a Cabrera tres llocs 
superficials, entre 5 i 10 metres: IRS, 2RS, 
3RS i tres llocs profunds, entre 20 i 25 m: 
IRP, 2RP, 3RP (Fig. 1). Dos dels llocs 
superficials, els 2RS i 3RS, foren estudiats de 
nou al 1995. A Calvià, dos llocs superficials 
(5-10 m): 4NRS i 5NRS, i dos profunds (20- 
25 m): 4NRP i SNRP s'estudiaren al 1994. 
Els llocs 4NRS, SNRS i un nou lloc, 6NRS, 
van ser censats també a l'any 1995 (Fig. 1). 

A cada lloc s'estudià l'heterogeneitat 
del fons mitjançant l'índex quantitatiu SR, 
que mesura la rugositat del substrat 
(Luckhurst i Luckhurst, 1978), i que està molt 
correlacionat amb el relleu vertical del fons i 
amb l'existència de caus, un dels requisits 
principals en l'hàbitat de l'anfós. Donada 
l'extensió dels diferents llocs es van prendre 
entre 10 i 20 mesures a cadascun. A més, es 
mesuraren variables com el recobriment i 
alçada de les algues, i l'hidrodinamisme, totes 
elles susceptibles d'afectar la presència i 
densitat de determinades espècies de peixos i 
invertebrats i, per tant, la d'un depredador 
que es situa a d'alt de la xarxa tròfica com és 
l'anfós. 

El recobriment algal va ser estudiat a 
cada lloc mitjançant 30-40 rèpliques aleatòries 
d'un quadre de 25 per 25 cm (Ballesteros, 
com. pers.). A cada rèplica es mesurà l'alçària 
de l'espècie algal amb més cobertura. 

L'hidrodinamisme es mesurà a cada 
lloc amb l'estudi de les taxes de dissolució de 
bolles de guix (CaSO,) (Muus, 1968). Les 

mesures es van realitzar amb tres rèpliques en 
dies diferents amb condicions de mar com- 
parables, amb l'objectiu de mesurar el 
component d'hidrodinamisme independent de 
l'estat de la mar, és a dir, depenent de les 
corrents locals. 


Quantificació del nombre de peixos i de 
les talles 


Els censos es van desenvolupar per 
parelles de bussejadors sobre transectes fixos 
(100-210 m de llarg per 10 m d'ample), entre 
les 10:00 i les 14:00 hores solars. Un dels 
bussejadors anotava el nombre i la talla de 
tots els anfosos que es movien sobre el fons 
mentre que l'altre examinava tots els caus 
amb una llanterna. Donada la important 
variació diària en el nombre de peixos, cada 
transecte va ser censat entre cinc i vuit dies 
diferents, amb condicions meteorològiques 
similars. D'aquesta manera s'obtenien una 
sèrie de mesures replicades que servirien per 
a estimar diferents paràmetres poblacionals. 

Tots els bussejadors havien estat 
entrenats en l'estima de talles utilitzant el 
mètode proposat per Bell et al. (1985). 
Finalment, la distribució de talles s'estudià 
amb classes de talla de 4 cm per peixos 
compresos entre 2 i 44 cm i classes de 10 cm 
per a peixos més grossos. 


Anàlisi de les dades 


La similaritat ambiental entre els 
diferents llocs es va analitzar mitjançant una 
anàlisi discriminant, incloent inicialment totes 
les variables ambientals dins el model, per 
anar traient després, una a una, totes aquelles 
que no explicaven la discriminació dels grups. 
El model de discriminació es va fer prenent 
les variables ambientals mesurades com a 
variables independents i els grups formats 
pels llocs estudiats a Cabrera i a Calvià 
(protegit vs no protegit) com a variables 
dependents. 


Les dades d'abundància de peixos es 
van homogeneitzar a 1000 m? amb l'objecte 
de calcular la densitat a cada cens. A cada 
lloc i a cada àrea d'estudi es determinà la 
densitat mitjana i el seu error estàndard com 
a mesura de precisió, el coeficient de variació, 
com a mesura de la variació diària en la 
densitat, la freqüència d'aparició de l'espècie 
en el conjunt de censos, i el nombre mínim i 
màxim d'individus censats. La biomassa mit- 
jana per transecte es va calcular a partir de 
les dades de densitat i a partir de les relacions 
talla: pes donades per Chalabi et al. (1992), 
multiplicant el pes de cada marca de classe 
per la seva densitat. 

L'objectiu inicial en l'estudi d'aquests 
paràmetres era contrastar la hipòtesi nul-la 
que no hi havia diferències significatives entre 
les dades de la primera campanya a l'àrea 
protegida de Cabrera, el 1993, i les de l'àrea 
oberta a la pesca de Calvià, el 1994. A més, 
i degut al baix nombre d'individus observats 
als llocs superficials de Calvià, i a les 
característiques ambientals del lloc 4NRS, es 
van tenir en compte les dades d'un nou lloc 
de mostreig superficial, el 6NRS, censat 
només a l'estiu de 1995. Amb això es su- 
posava, implícitament al disseny, que el factor 
temporal a Calvià no hauria de produir 
variacions en el resultat del contrast d'hipò- 
tesi, donat que el tipus de gestió no havia 
canviat durant dècades. Posteriorment, es pre- 
tenia estudiar, d'una forma preliminar, degut 
al curt lapse de temps transcorregut, l'evolu- 
ció temporal a les estacions superficials 
recensades a Cabrera (1993 vs 1995) i els 
canvis que es podien donar, per causes 
alienes a la gestió, als llocs recensats de 
Calvià entre 1994 i 1995. 

Dins cada àrea s'estudià l'efecte de la 
profunditat, comparant les mitjanes de densitat 
i biomassa del conjunt d'estacions superficials 
amb les del conjunt d'estacions pregones. 
Tant la comparació entre tipus de gestió (Ca- 
brera vs Calvià) com entre fondàries (5-10 m 
vs 20-25 m) dintre de cada àrea, no tingué en 
compte les dades obtingudes en el segon cens 
de les estacions 4NRS, SNRS, 2RS i 3RS el 

1995. Es a dir, les variacions temporals Resultats 
s'estudiaren de forma independent a la resta 


de factors de variació. Variació ambiental entre llocs 

Totes les comparacions, excepte la tem- L'anàlisi discriminant demostrà que no 
poral, s'estudiaren mitjançant el test no es pot construir cap model que discrimini els 
parametric de Mann-Whitney, degut a la falta — llocs protegits de Cabrera dels de Calvià en 
de homogeneitat de les variances, tant de les ^ funció de les variables ambientals mesurades 
dades brutes com transformades segons dife- (Taula 1). Aquests resultats ens indiquen, per 
rents funcions logarítmiques. Aquests anàlisis una banda, que hi ha una homogeneitat 
d'homogeneitat de les variances s'estudiaren remarcable entre els llocs d'estudi triats a 
mitjançant els test de Cochran i el test de Cabrera i a Calvià, i que la variança entre 
Barlett Box (Underwood, 1981). Les dades ^ aquestes dues àrees no és significativament 
temporals, que si compliren els requisits para- superior a la que es dóna dins cada àrea 
mètrics, s'estudiaren mitjançant el test de la — d'estudi. En funció d'aquesta variació intra- 
T-Student. àrea d'estudi (Taula 2) s'eliminà el lloc 

L'anàlisi de les talles es realitzà d'igual ^ d'estudi 4NRS, donat que era molt diferent 
manera que els altres paràmetres, però mit- de la resta per a una variable molt important 


jançant el test de Kolmogorov-Smimov, en l'hàbitat de l'anfós, com n'és la rugositat. 
especialment indicat quan es tracta de compa- 


rar distribucions de freqüéncies (Zar, 1984). 


Taula 1. Resum de l'anàlisi discriminant (backward stepwise) entre els llocs de l'àrea protegida de 
Cabrera i els llocs de l'àrea oberta a la pesca esportiva i professional de Calvià en funció de quatre 
variables ambientals: alçària de les algues, rugositat, hidrodinaminsme i recobriment algal. A cada pas 
de l'anàlisi es mostra l'estadístic Lambda de Wilk i la F associada per al model, així com el valor de 
F per a cada variable extreta en darrer terme. El valor de p associat a cada valor de F disminueix a cada 
pas, a mesura que es treuen del model variables poc discriminants, encara que en cap cas aquesta p re- 
sulta significativa. 

Table 1. Backward stepwise discriminant analysis summary among sites in the Cabrera protected area 
and those in the open sportive and professional fishing area of Calvià in relation to four environmental 
variables: algal high, rugosity, water motion and algal cover. At each analysis step Wilk’s Lambda and 
associated F value for the model and the F value for the last removed variable are shown. The p value 
associated to each F value diminish at each step while non discriminant variables are removed of the 
model. These p values are not significative in any case. 


OO OO Or Or ——————— MÀ —À— M —— 





Nombre del pas i Valor de Wilk’s Valor de F i p Valor de F ip 
variable extreta del Lambda per al model per a la variable 
model 

Pas 0. : 0,180 F= 0,824 p= 0,628 - 
Variables= 4 

Pas 1. Alçària 0,268 F= 0,981 p= 0,499 F= 0,648 p= 0,616 
Variables= 3 . 

Pas 2. Rugositat 0,385 F= 1,222 p= 0,359 F- 0,725 p= 0,573 
Variables- 2 . 

Pas 3. Hidrodinamisme 0,614 F= 1,468 p= 0,303 F= 1,187 p= 0,381 
Variables- 1 

Pas 4. Recobriment 1,000 F- 1,468 p- 0,294 F= 1,468 p= 0,294 

Taula 2. Valor mitjà i error estàndard per a cadasquna de les variables ambientals mesurades als diferents 
llocs de Cabrera i Calvià. Hidrodinamisme (g SO,Ca x h"), recobriment algal (94), alçària de les algues 
(cm) i index de rugositat (segons Luckhurst i Luckhurst, 1978). 

Table 2. Mean value and standar error for each one of the environmental variables measured at the 
differents sites in Cabrera and Calvià. Water motion (g SO,Ca x kh), algal cover (%), algal high (cm) 
and rugosity index (Luckhurst & Luckhurst, 1978). : 

















































































































Efectes de la protecció i de la fondària 
entre Cabrera i Calvià 


La densitat mitjana d'anfosos fou supe- 
rior a Cabrera però només a aigües 
superficials on les diferéncies són de l'ordre 
de 6 a 1 (Fig. 2 i Taula 3). En fondària la 
densitat es situa entre dos i quatre individus 
per 1000 m? a cada zona, i no s'observaren 
diferències significatives. 

La relació d'aquesta espècie amb la 
fondària fou inversa a cada àrea d'estudi. A 
Cabrera, les majors densitats s'observaren a 5- 
10 m (Z= -2,51, p< 0,025) mentre que a 
Calvià els anfosos foren més abundants a 
aigües pregones entre 20 i 25 m (Z= -3,52, 
p< 0,01) Els llocs amb major densitat 
mitjana d'anfosos, a cada àrea d'estudi, foren 
el 3RS a Cabrera i el SNRP a Calvià, amb 
7,2 1 2,8 anfosos per 1000 m? respectivament 
(Taula 3). Excepte el lloc 5NRP tots els llocs 
Oberts a la pesca van mostrar coeficients de 
variació per a la densitat superiors als dels 
llocs protegits, fet degut a una major variació 











Hidrodinamisme Rec. Algal Algària algal Rugositat 
0,18 £ 0,01 93,80 £ 1,91 12,30 £ 2,70 1,46 £ 0,08 
2RS 0,28 £ 0,01 78,50 + 3,8 7,80 + 0,61 1,29 + 0,12 
0,37 + 0,02 77,30 + 3,20 3,50 + 0,4 1,71 + 0,11 
0,30 + 0,02 93,02 + 1,25 8,15 + 0,6 1,00 + 0,00 
0,25 + 0,01 80,90 + 4,1 6,50 + 0,80 1,50 + 0,08 
0212000 | 86,60 +3,11 6,90 + 0,70 1,70 £ 0,08 
0,21 + 0,01 96,80 + 1,40 15,70 + 1,3 1,76 + 0,60 
0,19 + 0,00 96,80 + 0,98 10,10 + 1,36 1,37 + 0,05 | 
0,29 + 0,00 89,4 + 2,60 6,20 £ 1,20 1,53 £ 0,12 
0,19 + 0,00 77,80 + 5,10 8,10 + 1,90 | 1,15 + 0,02 
0,19 + 0,01 R 90,8 £ 3,02 6,11 £ 1,91 1,50 £ 0,06 


diària en l'abundància, al comportament més 
desconfiat dels peixos en front del bussejador 
i a la freqüent activitat dels pescadors 
submarins dins la zona d'estudi. 

La distribució de talles dels anfosos 
censats fou més ample a Cabrera, on 
S'observaren peixos amb talles compreses 
entre 11 i 120 cm mentre que a Calvià només 
S'observà un interval de 11-39 cm (Fig. 3). 
Als llocs superficials de Calvià el nombre 
d'anfosos fou molt baix (N= 9), fet que 
condicionà el resultat de la comparació, que 
no va donar diferències significatives malgrat 
les diferències gràfiques de les dues 
distribucions. En fondària els anfosos de mida 
gran s'observaren amb una freqiiéncia molt 
superior dins les aigúes protegides de Cabre- 
ra, donant una distribució significativament 
diferent a l'observada a Calvià (Fig. 3). — 

Pel que respecta a la biomassa, les 
mitjanes foren significativament superiors a 
Cabrera, tan en superfície, on la mitjana fou 
sis vegades superior, com en fondària, cinc 
vegades superior respecte Calvià (Fig. 4). 

Fig. 2. Comparació de la densitat. mitjana (+ EE) d'E. marginatus entre el conjunt d'estacions de Cabrera 
i el conjunt d' estacions de Calvià a 5-10 i a 20-25 m. Test de Mann-Whitney (n.s= no significatiu, *: 
p< 0,05, **: p< 0,025, ***: p< 0,01). 

Fig. 2. E. marginatus mean density (+ SE) comparison between the assemblage of sites in Cabrera and 
the ones in Calvià at 5-10 and 20-25 m depth. Mann-Whitney test (n.s= non significant; *: p< 0,05; 
**: p< 0,025, ***: p< 0,01). 


Taula 3. Densitat mitjana i error estàndard, nombre de censos (N), coeficient de variació (CV), freqüència 
d'aparició i número mínim i màxim d'individus d'Epinephelus marginatus observats dins una àrea de 
1000 m? als llocs de mostreig de l'Arxipèlag de Cabrera i de la costa de Calvià. Els llocs que van ser 
recensats el 1995 apareixen en negreta 

Table 3. Mean density and standar error of the mean, number of census (N), coeficient of variation 
(CV), sight frequency and minimum and maximum number of individulas for E. marginatus observed in 
an area of 1000 m? at sampling sites of Cabrera Archipelago and Calvià coast. Sites which were re- 
censused in 1995 are written down in bold. 








Llocs N Mitjana + E.S C.V. Freqtiéncia Minim Maxim 
IRS 6 62204 17,0 % 100 96 5,0 8,1 
IRP 6 3,6 € 0,4 27,8 % 100 96 2,4 4,9 
2RS 8 4,2 + 0,6 35,4 % 100 % 2,3 6,9 
2RP 6 0,9 + 0,2 53,3 % 83,3 % 0,0 1,7 
3RS 6 7,2 + 1,0 33,9 % 100. 96 5,0 10,0 
3RP 6 6,2 + 0,8 32,1 % 100 % 341 8,2 
4NRS 6 0,0 £ 0,0 0,0 % 0,0 % 0,0 0,0 
4NRP 6 2,4 + 0,5 47,3 % 100 % 0,7 8,5 
SNRS 6 0,8 £ 0,2 56,9 % 80 % 0,0 1,5 
SNRP 6 2,8 + 0,3 24,3 % 100 % Li 3,3 
2RS '95 6 4,2 £ 0,4 24,396 100% 2,8 5,6 
3RS '95 5 7,5 € 0,7 22,396 100% — 5,0 9,2 
4NRS '95 6 0,0 £ 0,0 0,0 0,0 0,0 0,0 
` SNRS '95 5 0,0 £ 0,0 0,0 0,0 0,0 0,0 
6NRS '95. 6 02 + 0,1 155,0 % 33,3 % 0,0 0,6 

Fig. 3. Comparació de la freqüència de talles d'E. marginatus entre Cabrera i Calvià (agrupant els llocs 
de cada àrea a 5-10 i a 20-25 m). Test de Rolmogorov-Smirnov (n.s= no significatiu, *: p< 0,05, **: 
p< 0,025, ***: p< 0,01). 

Fig. 3. E. marginatus size frequency comparison between Cabrera and Calvià (all sites per area pooled 
at 5-10 and 20-25 m). Kolmogorov-Smirnov test (n.s= non significant; *: p< 0,05; **: p< 0;025; 81877 
p< 0,01). 

Fig. 4. Comparació de la biomassa mitjana (+ EE) d'E. marginatus entre Cabrera i Calvià (agrupant les 
estacions de cada zona a 5-10 i a 20-25 m de profunditat) i resultats del test de Mann-Whitney (*: p< 
0,05, ***p< 0,001). 

Fig. 4. E. marginatus mean biomass (+ SE) comparison between Cabrera and Calvia (all sites per area 
pooled at 5-10 and 20-25 m) and results of a Mann-Whitney test (*: p< 0,05; ***p< 0,001). 

Efectes de la protecció en el temps 


Els dos anys de protecció acumulats 
entre 1993 i 1995 no van produir diferències 
en la densitat mitjana d'anfosos a Cabrera 
(Fig. 5), mentre que a Calvià no s'observà 
cap individu al 1995. No obstant això, 
l'efecte temporal de la protecció es va mani- 
festar molt clarament en la distribució de 
talles a Cabrera, amb un increment de la talla 
modal, que passà de 13-16 cm a 34-38 cm en 
el lloc 2RS, i d'una distribució tri-modal, amb 
valors de 16-20, 28-32 i 32-36 cm a una 
moda de 45-54 cm al lloc 3RS al 1995 (Fig. 
6). 

Aquests canvis en la frequència de ta- 
lles provocaren increments significatius de la 
biomassa mitjana als dos llocs protegits, on 
els valors es van veure duplicats al 1995 (Fig. 
7). 

Fig. 5. Evolució de la densitat mitjana (€ EE) d'E. 
marginatus entre 1993 i 1995 a les estacions 
superficials de l'Arxipèlag de Cabrera. Resultats 
del test de la t-Student (n.s: no significatiu). 
Fig. 5. E. marginatus mean density (+ SE) 
evolution between 1993 and 1995 at shallow sites 
in the Cabrera Archipelago. T-Student test results 
(n.s: non significative). 

Fig. 6. Comparació de la freqüència de talles d'E. marginatus a les estacions superficials de l'Arxipèlag 
de Cabrera entre 1993 i 1995. Test de Rolmogorov-Smirnov (**: p< 0,025, ***: p< 0,001). 

Fig. 6. E. marginatus size frequencies comparison at shallow sites in Cabrera Archipelago between 1993 
and 1995. Kolmogorov-Smirnov test (**: p< 0,025; ***: p< 0,001). 

Fig. 7. Evolucio de la biomassa mitjana (+ EE) 
d'E. marginatus entre 1993 i 1995 a les estacions 
superficials de l'Arxipèlag de Cabrera. Resultats 
del test t-Student (***: p<0,01). 

Fig. 7. E. marginatus mean biomass (+ SE) 
evolution benveen 1993 and 1995 at Cabrera 
Archipelago shallow sites. T-Student test results 
(***: p«0,01). 


Discussió 


La prohibició d'una part de la pressió 
pesquera, concretament la pesca esportiva i, 
especialment, la pesca submarina, s'ha 
reflectit. en diferents manifestacions de 
l'anomenat "efecte reserva", tan sols després 
de dos i quatre anys de protecció. Així, a 
Cabrera, podem assumir, per una banda, 
l'increment de supervivència dels nous 
reclutes i, per altra, destacar l'anomenat 
“efecte refugi" (Francour, 1994) per als 
peixos que són més vells que el propi estatus 
de protecció. 

Respecte al primer aspecte, les dife- 
rències de densitat observades als llocs soms, 
són massa grosses com per pensar que són 
degudes només a una diferència entre el 
reclutament d'una i altra àrea. A més, la 
distribució de talles a Cabrera és molt més 
ample que l'observada a Calvià, i el resultat 





d'un procés més llarg que el que es podria 
donar amb el reclutament exitós d'un any 
concret. Una vegada analitzades les densitats 
a una i altra àrea d'estudi podem interpretar 
que les diferències de biomassa als llocs 
superficials són degudes a les diferències de 
densitat, mentre que les diferències en 
fondària són degudes a la diferent composició 
de talles de la població a Cabrera i a Calvià. 

Diferents observacions duites a terme a 
Cabrera i a Mallorca, prèviament a la 
declaració del Parc, confirmaren un alt 
reclutament d'anfosos en els primers metres 
de fondària (Riera et al., 1994, i observacions 
dels autors), la qual cosa implica que es 
tracta d'un fenomen bastant comú en aquesta 
regió. Un reclutament exitós al 1991 i al 
1992, reflectit en l'elevada frequència de les 
classes de talla entre 15 i 23 cm en el 
mostreig de 1993 a Cabrera (Fig. 3), s'hauria 
d'haver reflectit també a Calvià el 1994 i el 
1995 si l'esperança de vida dels anfosos 
hagués estat la mateixa a cada àrea. 

Després de consultar les relacions talla/ 
edat donades per Chauvet (1988) i Chalabi et 
al. (1992) podem observar que el 80% dels 
anfosos censats als llocs superficials de Ca- 
brera al 1993 no tenien edats superiors als 
tres anys. Per aquesta raó podem deduir que 
la densitat d'anfosos a Cabrera, prèviament al 
1991, devia ser molt baixa i similar a la ob- 
servada als llocs oberts a la pesca de Calvià. 
Els símptomes de sobre-explotació deguts a 
una falta d'anfosos adults prèviament a la 
declaració del Parc Nacional han estat 
documentats per Garcia-Rubies (1993) tant a 
llocs soms com profunds. 

L'efecte refugi es pot observar als llocs 
profunds de les dues àrees d'estudi. A Calvià, 
la major densitat a 20-25 m suposa la 
ubicació dels anfosos dins una zona amb 
menys impacte pesquer degut al major esforç 
requerit pels pescador submarins per tal 
d'accedir a n'aquesta cota. Malgrat això, cap 
anfós censat als llocs profunds de Calvià no 
va sobrepassar els 32-36 cm de talla ni els 
tres anys de vida. A Cabrera, el 62,1% dels 
anfosos censats al 1993 van tenir talles su- 

periors a la talla màxima observada a Calvià, 
per la qual cosa es pot deduir que es tractava 
d'individus assentats prèviament a 1991 que 
varen sobreviure fins al període d'estudi 
gràcies a la prohibició de la pesca esportiva. 
Els peixos més grossos, superiors a 70 cm, 
provenien probablement de llocs rocosos 
pregons propers al Parc. 

El temps transcorregut entre 1993 i 
1995 és encara massa curt per a determinar 
conclusions definitives sobre la resposta tem- 
poral de l'anfós en front de la protecció. De 
qualsevol manera es tracta d'un temps 
suficient per a observar pautes que confirmen 
que els resultats obtinguts comparant àrees 
gestionades de forma diferent són la manifes- 
tació d'un procés que començà amb la 
prohibició de la pesca esportiva al 1991. Així, 
els increments significatius de biomassa entre 
1993 i 1995 són el resultat de la major 
esperança de vida dels anfosos a Cabrera, on 
poden arribar a assolir talles properes a la 
talla màxima de l'espècie. 

Estudis posteriors a 1995, quan totes 
les reserves integrals ja van ser totalment 
efectives, permetran decidir si l'estabilitat de 
la densitat mitjana d'aquests peixos entre els 
dos anys estudiats fou el resultat d'una 
limitació ecològica en la utilització de l'hàbi- 
tat o l'efecte de la pressió de la pesca 
artesanal. 

En qualsevol cas, el conjunt d'aquests 
resultats demostra que la capacitat de 
recuperació de l'anfós es prou ràpida quan el 
principal mètode d'extracció ha estat eliminat. 
A més a més, d'aquests resultats es poden 
deduir una sèrie de principis importants que 
reforcen la viabilitat de les Reserves Marines 
com a eines eficients en la gestió pesquera. 
En principi, la major proporció d'individus 
grossos a aigues del Parc permet assegurar 
que l'estoc reproductor és superior respecte 
de zones explotades i que el major nombre 
d'ous i larves generat pot incrementar el 
reclutament a àrees llunyanes del Parc (Plan 
Development Team, 1990, Roberts i Polunin, 
1991). 


Com a conseqüència de la disminució 
de la mortalitat per pesca, la recuperació 
d'una estructura demogràfica més madura és 
principalment important en aquelles espècies 
que, com l'anfós, presenta una inversió sexual 
al llarg del seu cicle vital (Chauvet, 1988), 
recobrant el sex ratio ideal entre mascles i 
femelles, la qual cosa reforçaria la capacitat 
reproductora de la població. Aquest aspecte es 
veu reforçat per la necessitat d'un nombre 
mínim crític d'individus perquè es donin els 
condicionants socio-etològics adients per a la 
reproducció d'aquesta espècie (Zabala et al., 
1997). Aquesta estructura demogràfica, més 
equilibrada a l'interior del Parc, amb major 
proporció d'individus reproductors i de major 
edat, incrementa la diversitat genètica de la 
població, al mateix temps que incorpora gens 
sotmesos durant més temps a la selecció na- 
tural (Plan Development Team, 1993). 

Per un altra banda, el Parc actua com a 
una àrea d'assegurança respecte d'altres zones 
sotmeses a polítiques de gestió tradicional, 
llur efectivitat rara vegada es compleix i, per 
altra, incrementa la resiliència de la població 
front a fenòmens naturals (ex: baix recluta- 
ment) que poden agreujar els efectes d'una 
explotació poc controlada (Lauck et al., 1998; 
Hall, 1998). 

Finalment, el fet que aquests principis 
es dedueixin d'uns resultats obtinguts sota 
l'activitat de la flota artesanal permet ser molt 
optimista en quant l'efectivitat d'un Pla 
Balear de Reserves Marines per aconseguir 
una pesquera artesanal sostenible. 

